recursal/SuperWikiNEXT-32B huggingface dataset:
விஜயகாந்த், லைலா நடிப்பில் இயக்குநர் பாரதி இயக்கத்தில் 1999 ம் ஆண்டு வெளிவந்த தமிழ்த் திரைப்படம் ***கள்ளழகர்***. நாசர்,சோனு சூத் மற்றும் மணிவண்ணன் ஆகியோர் துணை கதாபாத்திரம் ஏற்றிருக்க, தேவா இந்தப் படத்திற்கு இசையமைத்திருந்தார். 6 பிப்ரவரி 1999 ல் வெளிவந்த இத்திரைப்படம் சராசரி விமர்சனத்தைப் பெற்றது.

நடிகர்கள்
---------

* கமலக்கண்ணன்/கமால் ஆக விஜயகாந்த்
* ஆண்டாளாக லைலா
* மணிவண்ணன்
* நாசர்
* திலகன்
* மேஜர் சுந்தர்ராஜன்
* நாராயணனாக சோனு சூத்
* அஸ்வினி
* சுமித்ரா
* ஆண்டாள் பாட்டியாக எஸ். என். லட்சுமி
* மெலினி
* ரியாஸ் கான்
* கோவிந்தன் குட்டியாக வையாபுரி
* கிரேன் மனோகர்
* ஆர்.என்.ஆர்.மனோகர்
* சிஸர் மனோகர்
* சரத்
* நெப்போலியன்
* சரவணன்
* ஜான் பாபு
* ஆர்.ஆர்.ஷீலா
* பாரதி
* ராக்கி ராஜேஷ்
* வி.எம்.மணி
* மோகன் தாஸ்

தயாரிப்பு
---------

லைலா மற்ற மொழி திரைப்படங்களில் நடித்துகொண்டிருக்கும் பொழுது, கள்ளழகரில் தமிழ் மொழியில் அறிமுகம் ஆனாலும் வி.ஐ.பி படத்திலிருந்து நிராகரிக்கப்பட்டது பிரபலமானது. அஜித்குமார் நடித்த உன்னை தேடி படத்திலிருந்தும் நீக்கப்பட்ட பொழுது கள்ளழகர் படம் முதல் படமாக வெளியானது.
கேரள மாநிலம் திரிசூரிலிருந்து கொண்டுவரப்பட்ட அப்பு என்ற யானை, திரிச்சூர் பூரம் விழாவில் பங்கேற்கும் யானைகளை பராமரிக்கும் இடமான பரமேக்காவு கோவிலில் இருந்து கொண்டுவரப்பட்டது.

வெளியிடு
--------

இத்திரைப்படம் முதலில் தைப்பொங்கல் நாளான 14 ஜனவரி அன்று வெளியாக திட்டமிட்டு தணிக்கைத் துறையில் ஏற்பட்ட பிரச்சனையால் தாமதமானது. இந்திய தணிக்கை துறை இந்தத் திரைப்படத்தை நிராகரித்தது, ஏனென்றால் மதச் சண்டை உண்டாக்கும் சாதகம் இருப்பதாக -ஒரு குறிப்பிட்ட காட்சியில் சில முஸ்லீம் தீவிரவாதிகள் இந்து மத போதகர்களாக வேடமிட்டு திருவிழாக்களில் பங்கேற்பது போல் வருவதால் நிராகரித்தது. பின் படகுழுவினரும் அதை ஏற்றுக்கொண்டதால் ஒரு பகுதி நீக்கபட்டது.
இத்திரைப்படத்தின் வெற்றிக்குப் பின் இதன் தயாரிப்பாளர் ஹென்றி விஜயகாந்தின் அடுத்த படத்திற்கும் ஒப்பந்தமிட்டார். லைலாவும் இத்திரைப்படம் முன்னணி கதாநாயகியாக வழிவகுத்து 2000ம் ஆண்டு வெளிவந்த முதல்வன் படத்தில் நடிப்பதற்கும் வாய்ப்பளித்தது. இந்தப் படத்தில் இடம்பெற்ற 'வாராரு வாராரு அழகர் வாராரு' பாடல் மதுரையில் ஒவ்வொரு ஆண்டு சித்திரைத் திருவிழாவின்போதும் நகரம் முழுவதும் ஒலித்துக்கொண்டே இருக்கின்றது.

மேற்கோள்கள்
-----------



1. ↑  "காப்பகப்படுத்தப்பட்ட நகல்". 2012-07-22 அன்று மூலம் பரணிடப்பட்டது. 2016-08-04 அன்று பார்க்கப்பட்டது.
2. ↑
3. 1 2 3
4. ↑
5. ↑
6. ↑
**ஒரூஉ** என்பது ஒரு வகை தொடை விகற்பமாகும்.

கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:

"**இருசீர்** மிசைஇணை யாகும் பொழிப்பிடை **யிட்டொருவாம்**  

இருசீ ரிடையிட்ட தீறிலி கூழை முதலிறுவாய்  

வருசீ ரயலில் மேல்கீழ் வகுத்தமை தீர்கதுவாய்  

வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)

சீர்களின் அமைப்பு
-----------------

செய்யுளின் அடியில் 1 மற்றும் 4 சீர்கள் ஒரே வகையான தொடை அமையப்பெரின் ஒரூஉத்தொடை விகற்பம் எனப்படும்.

தொடை விகற்ப வகைகள்
------------------

பின்வரும் 5 வகைகளில் இவ்விகற்பம் அமையும்:

1. ஒரூஉ மோனைத் தொடை
2. ஒரூஉ இயைபுத்தொடை
3. ஒரூஉ எதுகைத்தொடை
4. ஒரூஉ முரண் தொடை
5. ஒரூஉ அளபெடைத்தொடை

எடுத்துக்காட்டுகள்
------------------

"வருமுன்னர்க் காவாதான் வாழ்க்கை எரிமுன்னர்  

வைத்தூறு போலக் கெடும்." (435-வது திருக்குறள், பொருட்பால், அரசியல், குற்றங்கடிதல்)  

  

மேற்கண்ட குறளில் முதலடியில் முதல் மற்றும் நான்காம் சீர்கள் "ர" என்று எதுகையெடுக்கின்றன. எனவே இச்செய்யுள் ஒரூஉ எதுகைத்தொடை வகையை பின்பற்றுகிறது எனலாம்.

| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
ஒர்கான் ஆறு

உலான் சுட்கலன் நீர்வீழ்ச்சி
**ஒர்கான் ஆறு** என்பது மங்கோலியாவில் உள்ள ஒரு ஆறு ஆகும். 

ஒர்கான் என்பது பழைய துருக்கிய மொழி வார்த்தைகளின் இணைப்பு ஆகும். "ஒர்" என்றால் "நடு" என்றும் "கான்" என்றால் "அரசன்" என்றும் பொருள்.

இந்த ஆறு கான்காய் மலைகளில் தோன்றுகிறது. ஒர்கான் ஆற்றுக்கு அருகில் உள்ள உலான் சுட்கலன் ஆறானது ஒரு நீர்வீழ்ச்சியை கொண்டுள்ளது. 10 மீட்டர் அகலம் மற்றும் 20 மீட்டர் உயரமுடைய இந்த நீர்வீழ்ச்சி பிரபலமான சுற்றுலா இடமாக உள்ளது.

இதன் மொத்த நீளம் 1124 கிலோ மீட்டர் ஆகும். மங்கோலியாவில் உள்ள ஆறுகளில் மிக நீண்ட ஆறு இதுதான்.

இதன் பள்ளத்தாக்கில் இரண்டு பண்டைய சிதிலங்கள் உள்ளன. ஒன்று உய்குர் ராஜ்ஜியத்தின் பண்டைய தலைநகரமான கர் பால்கஸ் மற்றும் மங்கோலியப் பேரரசின் பண்டைய தலைநகரமான கரகோரம்.

இந்த ஆற்றில் கெண்டை, உக்கோ டெய்மன் மற்றும் கெளிறு ஆகிய மீன் வகைகள் காணப்படுகின்றன.

ஒர்கான் பள்ளத்தாக்கை ஐக்கிய நாடுகள் கல்வி, அறிவியல், பண்பாட்டு நிறுவனம் உலக பாரம்பரியக் களமாக பட்டியலிட்டுள்ளது

உசாத்துணை
---------

H. Barthel, *Mongolei-Land zwischen Taiga und Wüste*, Gotha 1990, p. 34f

1. ↑  "Russian army map "100k--l47-035"". Maps for the world. 2015-01-05 அன்று பார்க்கப்பட்டது.
2. ↑  [WATERFALL ULAAN TSUTGALAN ]
പ്രസിഡന്റ് എ.പി.ജെ. അബ്ദുൾ കലാം 2004 -ലെ അർജുന അവാർഡ് 2005 -ൽ ബാഡ്മിന്റണിനായി അഭിൻ ശ്യാം ഗുപ്തയ്ക്ക് സമ്മാനിക്കുന്നു
**அபின் சியாம் குப்தா** (*Abhinn Shyam Gupta*) (பிறப்பு: 2 அக்டோபர்1979, அலகாபாத்) இந்தியாவைச்  சார்ந்த பூப்பந்தாட்ட வீரர். ஒற்றையர் பிரிவில் முன்னாள் தேசிய வெற்றி வீரர். இவர், அலகாபாத்தில் வசிக்கிறார். 2004ல் கோடை ஒலிம்பிக்கில், பூப்பந்தாட்டத்தில், ஆடவர் ஒற்றையர் பிரிவில் விளையாடினார். 32வது ஆட்டத்தில் கொரியாவின், பார்க் டே- சாங்கிடம் தோற்றார்.

இந்திய பூப்பந்தாட்டத்தில் குப்தாவின் பங்களிப்புக்காக அர்சுனா விருது வழங்கப்பட்டது.

கல்வி மற்றும் வேலை
------------------

அபின், அலகாபாத் பல்கலைகழகத்தில் பி.காம் பட்டத்தைப் பெற்றார். தற்போது, அலகாபாத், சுபேதார் முனையத்தில் உள்ள இந்திய எண்ணெய் நிறுவனத்தில்,  துனை மேலாளராக பணியாற்றுகின்றார்.

சாதனைகள்
--------

அபின் 2004ல் லிம்கா சாதனைகள் புத்தகத்தில் இடம்பெற்றார்.  சிறு, துணை இளைய, இளைய(இரு முறை) மற்றும் மூத்த(இரு முறை) ஆகிய வகை விளையாட்டுப் போட்டிகளில் தேசிய அளவில் வெற்றி பெற்ற ஒரே பூப்பந்தாட்ட வீரர் ஆவார்.

முக்கிய பங்கேற்பு
-----------------

* பொது நலவாய விளையாட்டுக்கள், குலாலம்பூர் – 1998
* உலக முதன்மை ஆட்டம்-கோப்பன்கேகன் – 1999
* பிரஞ்சு சுப்பர் தொடர் 2001 - வெற்றியாளர்
* சிவில்லி – 2001
* மான்செச்டர் – 2002
* ஆசிய விளையாட்டுப் போட்டி-பூசான் – 2002
* பிர்மின்காம் – 2003
* உலக ஒலிம்பிக்-ஏதேன் ஒலிம்பிக் – 2004
* U.S.A. (உலக முதன்மைப் போட்டிக்குத் தேர்வு) – 2005
**அபிமன்யு சமந்தசின்காரா** (Abhimanyu Samantasinhara 23 பிப்ரவரி 1760  - 15 ஜூன் 1806)  ஓர் ஒடியக் கவிஞர் ஆவார். இவர் ஜாஜ்பூரில் உள்ள பலியாவில் பிறந்தார். பாகா கீதை ( புலி பாடல்), சதே கீதை ( பறவை பாடல்) போன்ற பல ஒடியா நாட்டுப்புறப் பாடல்களை எழுதியுள்ளார். ராதைக்கும் கிருட்டிணருக்கும் இடையிலான காதல் குறித்து பல கவிதைகளை எழுதியுள்ளார். பிடக்த சிந்தாமணி இவரது சிறந்த படைப்பாகக் கருதப்படுகிறது.

வாழ்க்கை
--------

இவர் பிப்ரவரி 23, 1760 அன்று ஜாஜ்பூரின் பாலியா கிராமத்தில் பிறந்தார். பாலியா கிராமம் ஜாக்பூரின் புகழ்பெற்ற பௌத்த இடமான ரத்னகிரி மகாவிகாராவுக்கு அருகில் அமைந்துள்ளது. இவரது தந்தை இந்திரஜீதா சமந்தசிங்கருக்கு குழந்தை இல்லை. ஆனால் அபிமன்யு ஒரு பிராமண சதானந்தா கபிசுர்ய பிரம்மாவின் வழிபாட்டின் காரணமாக பிறந்ததாகக் கூறப்படுகிறது. அவர் அபிமன்யுவின் ஆசிரியராக இருந்தார். அவர் தனது முதல் கவிதையை 9 வயதில் எழுதியிருந்தார்.

இலக்கியப் படைப்புகள்
--------------------

* பிடக்த சிந்தமணி
* பிரேமா கலா
* ரசபதி
* சுலக்கியானா
* பிரேமா தரங்கிணி
* பாகா கீதை
* சாதே கீதை
* போல் ஹன்
* பிரேமா (ப்ரீத்தி) சிந்தமணி

இவரது இலக்கியப் படைப்பு பிடக்த சிந்தமணி ஒடியா இலக்கியத்தின் மதிப்புமிக்க நூலாகக் கருதப்படுகிறது. சில பிரபலமான ஓடிய கவிதை வெளிப்பாடுகள் (சாந்தா- ଛାନ୍ଦ) இங்கே காணப்படுகின்றன, எ.கா. கதமலியா, பூலதோலா போன்றவை. இந்த பெயர்களை கவிஞரின் புனைபெயர் என்று அழைக்கலாம். இவரைப் பற்றிய கூடுதல் தகவல்களை இந்த புத்தகத்திலிருந்து பெறலாம்.

அவரது தந்தை இந்திரஜீதா சமந்தசிங்கரா பற்றிய தகவல்களும் இங்கு விவரிக்கப்பட்டுள்ளன. அவர் அந்த இடத்தின் ராஜா என்று எழுதப்பட்டுள்ளது, மேலும் அவர் , இவரை எழுத ஊக்குவித்தாகவும் கூறப்பட்டுள்ளது.

குறிப்புகள்
-----------

1. ↑  "ABHIMNYU SAMANTA SINGHARA". orissadiary. 4 October 2016 அன்று மூலம் பரணிடப்பட்டது. 23 September 2016 அன்று பார்க்கப்பட்டது.
2. ↑  "ଯାଜପୁର ସଂସ୍କୃତି ବିକାଶ ପରିଷଦ". 3 May 2014 அன்று மூலம் பரணிடப்பட்டது. 3 May 2014 அன்று பார்க்கப்பட்டது.
3. ↑  "EMINENT LITERARY LUMINARIES OF ORISSA". *Orissa Reference Annual - 2004*: ୨୯୧. 2004.. பார்த்த நாள்: 6 February 2014.
4. ↑  Encyclopaedia Of Indian Literature (Volume One (A To Devo), Volume 1

வெளியிணைப்புகள்
---------------

* *ஹிஸ்ட்ரி ஆஃப் ஒடிய லிட்டரேசர்*, மாயதர் மனசிங், வெளியீட்டாளர்: கிரந்தா மந்திரா
* *பிரச்சினா ஒடியா கபிதா சம்பாரா*, ஆசிரியர்: ஜதிந்திர மோகன் மொஹந்தி, வெளியீட்டாளர்: சுபர்நரேகா, புவனேஸ்வர்
* *உத்கல லட்சுமி*, கங்காதர் கிரந்தபாலி (ஒடியா), தாஸ் பிரதர்ஸ், கட்டாக்-பெர்ஹாம்பூர்- சம்பல்பூர், 3 வது மறுபதிப்பு, 1961
* *ஃபகிர்மோகன் சேனாபதிங்கா ஆமாச்சரிதா* (ஒடியா), தேபேந்திர குமார் டாஷ், தேசிய புத்தக அறக்கட்டளை, புது தில்லி, மறுபதிப்பு, 2015, பக் -58
**அபிராமி அந்தாதி** (அந்தம்-முடிவு, ஆதி-துவக்கம்) அபிராமி பட்டரால் இயற்றப்பட்டது. மயிலாடுதுறைக்கு அருகிலுள்ள திருக்கடையூரில் அபிராமி அம்மன் அமிர்தகண்டேசுவரர் கோயில் உள்ளது. மார்க்கண்டேயருக்கு சிவபெருமான் காட்சியளித்த தலம் திருக்கடையூராகும்.
ஒரு பாடலின் ஈற்றடியின் கடைச்சொல் (அந்தம்), வரும் பாடலின் துவக்கச் சொல்லாக‌ (ஆதி) அமையும் இலக்கணமுறை அந்தாதி ஆகும்.

அபிராமி அந்தாதி ஆய்வு
---------------------

தேவகி முத்தையா என்பவர் ஆய்வியல் நிறைஞர் (எம்.ஃபில்) பட்டத்திற்கு அபிராமி பட்டரின் "அபிராமி அந்தாதி" எனும் நூலினை ஆய்வு செய்து சென்னைப் பல்கலைக்கழகத்திற்குச் சமர்ப்பித்துப் பட்டம் பெற்றிருக்கின்றார். இவரது ஆய்வேடு பல்கலைக் கழகத்தின் அங்கீகாரம் பெற்ற பின் தருமை ஆதீனத்தின் ஞானசம்பந்தப் பதிப்பக வெளியீடாக "அபிராமி அந்தாதி ஆராய்ச்சி" என்ற பெயரில் நூலாக வெளியிடப் பெற்றிருக்கின்றது. அபிராமி அந்தாதிப் பாடல்களை விளக்கி "அபிராமி அந்தாதி விளக்கவுரை" எனும் தலைப்பிலும் இவர் நூலாக வெளியிட்டுள்ளார்.

இவற்றையும் காண்க
----------------

* விக்கிமூலத்தில் அபிராமி அந்தாதி
* அபிராமி அந்தாதி எளிய விளக்கம்
* மதுராபுரி அம்பிகை மாலை என்னும் நூலை அபிராமி பட்டர் தழுவியது

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**அபிராமி அந்தாதி** |
***கத்துக்குட்டி*** (*Kaththukkutti*) என்பது 2015ஆம் ஆண்டு வெளியான இந்திய தமிழ் மொழி காதல் நகைச்சுவைத் திரைப்படமாகும். ஆர். சரவணன் இயக்கத்தில், ராம்குமார் தயாரித்திருந்த இந்த படத்தில் நரேன் , சிருஷ்டி டங்கே ஆகியோர் முக்கிய வேடங்களில் நடித்துள்ளனர். சூரி மற்றொரு முக்கிய கதாபாத்திரத்தில் நடிக்கிறார். படம் அக்டோபர் 2015இல் வெளியாகி நேர்மறையான விமர்சனங்களை பெற்றது. ஆனால் பார்வையாளர்களிடமிருந்து குறைந்த வரவேற்பே கிடைத்தது.

நடிப்பு
-------

* Narain as Arivazhagan
* Soori as Ginger
* சிருஷ்டி டங்கே as Bhuvana
* Tulasi as Arivazhagan's mother
* Bharathiraja as Santhanam, Arivazhagan's father
* Raja as Bhuvana's father
* V. Gnanavel as Maavattam
* K. G. Mohan as Manjapai
* Kadhal Saravanan
* Theni Murugan
* Nadhaswaram Kannan
* Devipriya as herself
* Sandhya in an item number

தயாரிப்பு
---------

*முகமூடி* (2012) படத்துக்குப் பிறகு நரேன் அறிமுக இயக்குனர் சரவணனுடன் இணைந்து 2013 ஆம் ஆண்டின் பிற்பகுதியில் படத்தில் நடிக்க ஆரம்பித்தார். இந்த படத்தில் நடிகர்-இயக்குநர் பாரதிராஜாவின் சகோதரர் ஜெயராஜும் நடித்துள்ளார். ஜூன் 2014இல் சந்தியா படத்தில் நடிக்க ஒப்பந்தம் செய்யப்பட்டார். மேலும் படத்தில் சூரிக்கு இரண்டு ஜோடிகளில் ஒருவராக தோன்றுகிறர். மற்றொருவர் தேவிபிரியா.

ஒலிப்பதிவு
----------

படத்துக்கு இசையமைப்பாளர் அருள்தேவ் இசையமைத்துள்ளார்.

வரவேற்பு
--------

சிஃபி "கத்துக்குட்டியின் ஒரே பிரச்சனை குறைந்த தயாரிப்பு தரம், இசை, ஒளிப்பதிவு, படத்தொகுப்பு ஆகியவை சராசரியாகவே இருக்கிறது. ஆயினும்கூட, படம் அதன் நல்ல தருணங்களைக் கொண்டுள்ளது. ஒரு முறை பார்க்கலாம். நீங்கள் ஏமாற்றமடைய மாட்டீர்கள். படத்தை "சராசரிக்கு மேல்" என்று விவரித்தது.

சான்றுகள்
---------

1. ↑  Rinku, Gupta (13 November 2013). "Tulasi rocks in her third innings". *தி நியூ இந்தியன் எக்சுபிரசு* (சென்னை).. பார்த்த நாள்: 28 August 2016.
2. ↑  Surendhar, MK (15 August 2014). "Soori to romance Sandhya in Naren's Kathukutti". *Onlykollywood*. 28 August 2016 அன்று பார்க்கப்பட்டது.
3. ↑  "Kathukutty - Review". *சிஃபி*. 15 October 2015. 11 அக்டோபர் 2015 அன்று மூலம் பரணிடப்பட்டது. 28 August 2016 அன்று பார்க்கப்பட்டது.Please specify a rating.

வெளி இணைப்புகள்
---------------

* Kaththukkutti Website
**மாணிக்கவாசகம் இளையபெருமாள்** (1924 பிப்ரவரி 29 – 1984, இந்தியா, தாழக்குடி) என்னும் மா. இளையபெருமாள் தமிழ், மலையாளம், ஆங்கிலம் ஆகிய மூன்று மொழிகளிலும் வல்லவர். தமிழ்ப் பேராசிரியர். கவிஞர், மொழிபெயர்ப்பாளர்.

பிறப்பு
-------

மா. இளையபெருமாள் தமிழ்நாட்டின் தென்முனையில் உள்ள கன்னியாகுமரி மாவட்டத்தில் அமைந்திருக்கும் **தாழக்குடி** என்னும் ஊரில் மாணிக்கவாசகம் – மாரியம்மாள் இணையருக்கு மகனாக 1924 பிப்ரவரி 29 ஆம் நாள் பிறந்தார்.

கல்வி
-----

இவர் தனது உயர்நிலைக் கல்வியை சே. இ. பா. உயர்நிலைப் பள்ளியில் பெற்றார். திருநெல்வேலியில் அமைந்துள்ள மதுரை திரவியம் தாயுமானவர் இந்து கல்லூரியில் இடைநிலை வகுப்புப் (Intermediate) பயின்றார். சிதம்பரத்தில் உள்ள அண்ணாமலை பல்கலைக் கழகத்தில் தமிழிலக்கியத்தில் சிறப்பு கலை இளவர் (B.A Honours) பட்டம் பெற்றார். பின்னர் கேரளப் பல்கலைக்கழகத்தில் ஆராய்ச்சி செய்து 1954 ஆம் ஆண்டில் முனைவர் பட்டம் பெற்றார்.

பணி
---

மா. இளையபெருமாள் முனைவர் பெற்ற உடனேயே கேரளப் பல்கலைக்கழகத்தில் ஆராய்ச்சி உதவியாளராகப் பணியாற்றத் தொடங்கினார். பின்னர் விரிவுரையாளர், பேருரையாளர், பேராசிரியர் எனப் படிப்படியாக உயர்ந்து 1984 ஆம் ஆண்டில் ஓய்வு பெற்றார்.

மொழிபெயர்ப்பு
-------------

மும்மொழி அறிஞரான மா. இளையபெருமாள் தமிழிலக்கண நூல்களான தொல்காப்பியம், நன்னூல், வீரசோழியம், நேமிநாதம் ஆகியவற்றை மலையாளத்தில் மொழிபெயர்த்து இருக்கிறார்.

மலையாள இலக்கியங்களான லீலாதிலகம், கேரளபாணினீயம், முனைவர் கெர்மன்குட் எழுதிய மலையாள மொழி இலக்கணம் – சொற்றொடர் காண்டம், நாராயணகுரு அடிகளாரின் தேவாரப் பாடல்கள், வள்ளத்தோள் படைப்புகள் ஆகியற்றை தமிழில் மொழிபெயர்த்திருக்கிறார்.

படைப்புகள்
----------

மா. இளையபெருமாள் 150க்கும் மேற்பட்ட கவிதைகளை இயற்றி இருக்கிறார். இக்கவிதைகள், **வாழ்க்கை வண்ணம்** என்னும் கவிதைத் தொகுப்பாக வெளிவந்துள்ளன.

பொறுப்புகள்
-----------

தமிழ்ப் பேராசிரியரான மா. இளையபெருமாள் பணிவழிப் பொறுப்பாக பாரதிய ஞானபீட விருது தேர்வுக்குழு, தென்னாட்டுப் பல்கலைக் கழகப் பாடத்திட்டக் குழு, திராவிட மொழியியல் கழகம், இந்தியப் பல்கலைக் கழகத் தமிழாசிரியர் மன்றம் ஆகியவற்றில் உறுப்பினராக இருந்தார்.

மறைவு
-----

மா. இளையபெருமாள் தனது 60ஆம் அகவையில் 1984 ஆம் ஆண்டில் மரணமடைந்தார்.

சான்றடைவு
---------

1. 1 2 3 4 5  அமுதம் தகவல் களஞ்சியம்
2. 1 2 3 4  வைத்தியநாதன் கே. தினமணி செம்மொழிக் கோவை: உலகச் செம்மொழி மாநாடு 2010 சிறப்பு மலர், சூலை 2010, பக்.296

வெளியிணைப்பு
------------

* மா. இளையபெருமாள்
**சவுரியா சவுகான்** (பிறப்பு ஆகஸ்ட் 7) இந்தியாவின் தெலுங்கானாவைச் சேர்ந்த விளம்பர நடிகையும், தொலைக்காட்சி தொகுப்பாளரும், திரைப்பட நடிகையுமாவார்.  2006 ஆம் ஆண்டில் கிங்ஃபிஷர் நிறுவனத்தால் வெளியிடப்பட்ட நாட்காட்டியில் இடம்பெற்று பிரபலமடைந்த இவர், *க்ரிஷ் 3* திரைப்படத்தில் நடிகர் ஹிருத்திக் ரோஷனின் கதாபாத்திரத்திற்கு எதிர் கதாபாத்திரமாக நடித்துள்ளார்.

ஆரம்ப கால வாழ்க்கை
------------------

சவுரியா சவுகான் ஒருங்கிணைந்த ஆந்திர மாநிலத்தின் ஹைதராபாத்தில் ராஜஸ்தானைச் சேர்ந்த ராஜபுத்திரக் குடும்பத்தில் பிறந்தவர். பள்ளி நாட்களிலேயே சிறந்த உடற்பயிற்சி வல்லுநராக இருந்த சவுரியா, உடற்பயிற்சியை மட்டுமல்லாமல் பாடல், நடனம், விளையாட்டு போன்ற பாடநெறிக்கு அப்பாற்பட்ட நடவடிக்கைகளில் தனது திறமையை வெளிப்படுத்தி மற்றும் உடற்பயிற்சி விளையாட்டுகளில் தனது பள்ளியின் பிரதிநிதியாக பல்வேறு போட்டிகளில் கலந்துகொண்டுள்ளார்.

வாழ்க்கைப்பாதை
--------------

தொழில்முறை புகைப்படக்கலைஞரான அதுல் கஸ்பேகர் சவுரியாவின் திறமையையும், அழகையும் கண்டு, 2006 ஆம் ஆண்டில் கிங்ஃபிஷர் நிறுவனத்தால் வெளியிடப்பட்ட நீச்சலுடை நாட்காட்டியில் அமைந்துள்ள இவரது புகைப்படங்களை எடுத்துள்ளார். 

### திரைப்பட வாழ்க்கை

இந்தி மொழி திரைப்படமான கியோன் கி-யில் சிறிய கதாபாத்திரத்தில் நடிக்க ஆரம்பித்துள்ள இவர், மும்பை சல்சா திரைப்படத்தில் முக்கிய வேடத்தில் நடித்துள்ளார். ஹார்ன் ஓகே ப்ளீஸ் என்ற படத்திலும் நடித்துள்ளார். சரி யா தவறு என்ற படத்தில் நடிக்க ஒப்பந்தம் செய்திருந்தாலும், பாத்திர வடிவமைப்பு பிடிக்காத காரணத்தினால் அத்திரைப்படத்திலிருந்து வெளியேறியுள்ளார். ராகேஷ் ரோஷன் தயாரித்த கிரிஷ் 3 திரைப்படத்தில் முக்கிய எதிரி கதாபாத்திரத்தில் நடித்துள்ளார்.

தனிப்பட்ட வாழ்க்கை
------------------

சவுரியா, ரிஷி சவுஹானை மணந்துள்ளார்.

திரைப்படவியல்
-------------

* *கியோன் கி* (சிறப்புதோற்றம்)
* *மும்பை சல்சா*
* *ஹார்ன் ஓகே ப்ளீஸ்*
* *சத்தா அடா*
* *க்ரிஷ் 3*

மேற்கோள்கள்
-----------

1. 1 2  "Meet Shaurya Chauhan, the Hottie Villain of Krrish 3". 23 October 2013 அன்று பார்க்கப்பட்டது.
2. ↑  Roshans find a hottie for Krrish – Times Of India. (13 December 2011). Retrieved 2013-08-05.
3. ↑  Caught in the act! – Times Of India. (22 October 2008). Retrieved 2013-08-05.
4. ↑  "Shaurya Chauhan Biography- Koimoi". 23 October 2013 அன்று பார்க்கப்பட்டது.
**சவுமியா சுவாமிநாதன்** (*Soumya Swaminathan*) என்பவர் ஓர் இந்தியப் பெண் சதுரங்க கிராண்ட்டு மாசுட்டர் ஆவார். இவர் 1989 ஆம் ஆண்டு மார்ச்சு மாதம் 21 ஆம் நாள் பிறந்தார். அர்கெந்தினாவின் பியூர்டோ மேட்ரினில் நடைபெற்ற உலக இளையோர் பெண்கள் சாம்பியன்பட்டத்தை 2009 ஆம் ஆண்டு சவுமியா வென்றார். இப்போட்டியில் தெய்சி கோரி மற்றும் பெட்டல் செம்ரே இல்டிசு ஆகியோருடன் சமநிலை புள்ளிகள் எடுத்து இவ்வெற்றியை ஈட்டினார் .

2005 மற்றும் 2006 ஆம் ஆண்டுகளில் நடைபெற்ற இந்திய இளையோர் பெண்கள் சாம்பியனாகவும் சவுமியா இருந்தார். 2011 ஆம் ஆண்டு சனவரியில் நடைபெற்ற 2011 ஆம் ஆண்டுக்கான இந்தியப் பெண்கள் சாம்பியன் பட்டத்தையும் இவர் வென்றார். சென்னையில் 2012 ஆம் ஆண்டு நடைபெற்ற காமன்வெல்த் பெண்கள் சாம்பியன் போட்டியிலும் வெற்றி பெற்றார். 2016 ஆம் ஆண்டில், மாசுகோ சதுரங்கப் போட்டியின் பெண்கள் பிரிவில் அனசுதேசியா போட்நாரூக் மற்றும் அலெக்சாண்ட்ரா ஓபொலின்டெசுவா ஆகியோருடன் முதலிடத்தைப் பகிர்ந்து கொண்டார். சமநிலை முடிவு போட்டி ஆட்டத்தில் இரண்டாவதாக வந்தார். 2018 ஆம் ஆண்டு சூலை 26 முதல் ஆகத்து 4 வரை ஈரானின் அமாடனில் நடைபெற்ற ஆசிய அணி சதுரங்க சாம்பியன் பட்டப்போட்டியில் கட்டாயத் தலை துணி அணிய மறுத்ததற்காக இவர் அப்போட்டியில் பங்கேற்காமல் விலகினார்..

மேற்கோள்கள்
-----------

1. ↑  "Vachier-Lagrave, Soumya win World Junior". ChessBase. 2009-11-04. 20 February 2016 அன்று பார்க்கப்பட்டது.
2. ↑  Soumya wins world junior girls title. The Times of India. 2009-11-04
3. ↑  "WGM Soumya Swaminathan wins India Chess Championship". Susan Polgar Global Chess Daily News and Information. 2015-04-30 அன்று பார்க்கப்பட்டது.
4. ↑  "Commonwealth Chess Championships 2012 – Tiviakov Champion, Lalith Babu awarded Commonwealth title". Chessdom. 2012-12-02. 22 February 2016 அன்று பார்க்கப்பட்டது.
5. ↑  Sagar Shah (2016-02-19). "Soumya shines in Moscow". ChessBase India. 9 April 2016 அன்று பார்க்கப்பட்டது.
6. ↑

புற இணைப்புகள்
--------------

விக்கிமீடியா பொதுவகத்தில்,  
 ***சவுமியா சுவாமிநாதன்***   
என்பதின் ஊடகங்கள் உள்ளன. 

* சவுமியா சுவாமிநாதன் rating card at பன்னாட்டு சதுரங்கக் கூட்டமைப்பு Edit this at Wikidata
* Swaminathan Soumya chess games at 365Chess.com
* Soumya Swaminathan chess games (1999-2000) at 365Chess.com
**கத்திரிமலை** தமிழ்நாடு மாநிலம், ஈரோடு மாவட்டம், பவானி வட்டம், பர்கூர் மலைப்பகுதியில், அடர்ந்த வனப்பகுதியின் நடுவில் அமைந்துள்ள ஒரு மலைக்கிராமம் ஆகும். கடல் மட்டத்திலிருந்து ஏறத்தாழ 3500அடி உயரத்தில், மலையின் உச்சியில் அமைந்துள்ள இக்கிராமத்திற்கு, போக்குவரத்திற்கான பாதை ஏதும் இல்லை. மக்கள் ஒற்றையடிப்பாதையின் வழியே நடந்து செல்கின்றனர். மலையின் அடிவாரத்திலிருந்து சுமார் 9கிமீ கால்நடையாக நடந்து சென்றால் இக்கிராமத்தை அடையலாம். கைத்தடி ஊன்றிக்கொண்டுதான் நடக்க முடியும். மலைவாழ் இனமான சோளகர் இன மக்கள் இம்மலைப்பகுதியில் வசிக்கின்றனர். இம்மக்கள் ஆடு,மாடு மேய்த்தல் மற்றும் முறம் பின்னும் தொழிலை மேற்கொள்கின்றனர்.இம்மலையில் மின்சார வசதி இல்லை.எனவே மக்கள் நாகரீக வளர்ச்சியில் பல ஆண்டுகள் பின்னோக்கி உள்ளனர்.இக்கிராமத்தில் அரசு உண்டு உறைவிட பள்ளி ஒன்று செயல்படுகிறது. சுமார் 33லட்சத்தில் கட்டப்பட்டுள்ள இப்பள்ளி இப்பகுதி மக்களுக்கு வரப்பிரசாதமாக விளங்குகிறது. எனினும் இம்மக்களின் பெரும்பான்மையினரிடம் கல்வி பற்றிய விழிப்புணர்வு குறைவாகவே உள்ளது. இங்கு அமைந்துள்ள "மங்கம்மாள்" கோவில் மிகவும் பிரசித்தி பெற்றதாகும். கோவில் திருவிழாக்கள் இம்மக்களால் சிறப்பாக கொண்டாடப்படுகின்றன.
**கண்டமத்து செண்பகராமன் பத்மநாபன் கேசவப்பிள்ளை (Chempakaraman Padmanabhan Kesava Pillai Avergal of Kandamath)** (1830-1924) இவர் ஓர் இந்திய ஜமீந்தாராக இருந்தார். திருவாங்கூரின் ஜென்மிகளில் ஒருவரான இவர், மூலம் திருநாளின் பிரபலமான அரசவையில் உறுப்பினராக இருந்தார். மருமக்கதாயம் வாரிசு சட்டங்களில் மாற்றங்களை கடுமையாக எதிர்த்ததற்காக இவர் அறியப்பட்டார்.

### ஆரம்ப கால வாழ்க்கை

இவர் திருவிதாங்கூரில் உள்ள வைக்கம் என்ற இடத்தில் பிறந்தார். அங்கு இவரது தந்தை நீலகண்டன் நம்பூதிரிப்பாடு வைக்கம் கோயிலுடன் இணைக்கப்பட்ட ஒரு பிரசங்க பிரமுகராக இருந்தார். இவரது தாயார் கண்டமத்தின் நிலப்பிரபுத்துவ தலைவர்களின் குடும்பத்தைச் சேர்ந்தவராவார்.

### சீர்திருத்தங்கள்

மூலம் திருநாளின் புதிதாக அமைக்கப்பட்ட அரசவையில்  மகாராஜாவால் நெய்யாற்றிங்கரை பகுதிக்கு இவர் பரிந்துரைக்கப்பட்டு,  அங்கிருக்கும் தனது நிலங்களை பிரதிநிதித்துவப்படுத்தினார். தீண்டாமை, சிறு குற்றங்கள், தாழ்த்தப்பட்ட வகுப்பினரின் தண்டனை குறித்து இவர் தாராளவாத பார்வையைக் கொண்டிருந்தார். தொழிலாள வர்க்கத்தின் கல்விக்கும் பொது மேம்பாட்டிற்காகவும் பல்வேறு சீர்திருத்தங்களைத் தொடங்கினார். நெய்யாற்றிங்கராவின் செங்காலில் உள்ள பள்ளி பொட்டாவில் தேவாலயப் பள்ளியைக் கட்டுவதற்கும் நடத்துவதற்கும் இவர் ஆங்கிலேய தேவாலயத்திற்கு நிலம் ஒதுக்கினார்.

### இறப்பு

இவர் 1924இல் திருவிதாங்கூரில் இறந்தார்.

### மரபு

கேரளாவில் பொதுவுடமைக் கட்சியால் நில சீர்திருத்தங்கள் அறிமுகப்படுத்தப்பட்டதைத் தொடர்ந்து, செங்காலில் உள்ள இவரது மூதாதையர் தோட்டமான கண்டமத்து, இவரது பெரும்பாலான நிலங்கள் ஆகியவற்றை அரசியல் கொந்தளிப்பில் இவரது வாரிசுகள் இழந்தனர். குடும்பம் உடல்நலம் கல்வி சார்ந்த பல தொண்டு நிறுவனங்களைத் தொடர்கிறது. இவரது உருவப்படம் கேரளாவில் உள்ள சட்டமன்ற நூலகத்தில் இடம்பெற்றுள்ளது.

மேலும் காண்க
------------

* நம்பூதிரி

குறிப்புகள்
-----------

1. ↑  Land Revenue Assessment Papers 1867 ii/1868/xiv of Southern Division held at Arayoor Village Office, Neyyatinkara, Kerala
2. ↑  Page 201, History of the Kerala Legislative Assembly, KLA Archives, Trivandrum, Kerala
3. ↑  Page 201, History of the Kerala Legislative Assembly, KLA Archives, Trivandrum, Kerala
4. ↑  Karunakaran Nair in Tharishuthala Kudumba Diary edited by K. Karunakaran Nair 2001 accessed from Kerala Council for Historical Research  பரணிடப்பட்டது 2016-08-18 at the வந்தவழி இயந்திரம் See 45
**திருவாடுதுறை ஆதீன பரம்பரை** 12 ஆம் நூற்றாண்டில் தொடங்கி, 14 ஆம் நூற்றாண்டு வரை தொடர்கிறது. சிவஞான போதம் என்னும் நூலை இயற்றிய மெய்கண்டார் (1125-1175) இதன் முதல் குரு. எனவே இதனை ‘மெய்கண்டார் பரம்பரை’ என்றும், ‘மெய்கண்டார் சந்தானம்’ என்றும் குறிப்பிடுகின்றனர். இவர்களாலும், இவருக்கு முந்தைய இருவராலும் இயற்றப்பட்ட நூல்கள் மெய்கண்ட சாத்திரங்கள் என வழங்கப்படுகின்றன. 

திருக்கைலாய பரம்பரைத் திருவாவடுதுறை ஆதினம் குருபரம்பரை விளக்கம்
மெய்கண்டார் மாணாக்கர் இருவர். ஒருவர் சிவஞான சித்தியார், இருபா இருபது ஆகிய நூல்களை இயற்றிய அருணந்தி சிவாசாரியார் (1180-1275). மற்றொருவர் மணவாசகம் கடந்தார் (1225-1275). 

அருணந்தி சிவாசாரியார் மாணாக்கர் சதமணிக் கோவை நூலை இயற்றிய கடந்தை மறைஞான சம்பந்தர் (1275-1300). இவரது மாணாக்கர் இருவர். ஒருவர் கொற்றவன்குடி உமாபதி சிவாசாரியார் (1300-1325). மற்றொருவர் மச்சுச் செட்டியார் என்னும் அருள் நமச்சிவாயர் (1300-1330)

மச்சுச் செட்டியார் மாணாக்கர் இருவர். ஒருவர் சித்தர் சிவப்பிரகாசர். இவர் எந்த நூலும் இயற்றவில்லை. நீண்ட கால இடைவெளிக்குப் பின்னர் இவரது கருத்துக்களைப் பின்பற்றியவர் மூவலூர் நமசிவாய மூர்த்தி (1525). இவர் திருவாடுதுறை ஆதீன முதல் குரு.

மச்சுச் செட்டியாரின் மற்றொரு மாணாக்கர் காழி கங்கைகொண்டார் (1310-1340). இவரும் எந்த நூலும் செய்யவில்லை. இவரது மாணாக்கர் காழி – பழுதை கட்டி சிற்றம்பலநாடி (1325-1350) இவரால் எழுதப்பட்ட நூல்கள் பல.

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, பதிப்பு 2005
* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

காண்க
-----

* ஆதீனம்
* தருமை ஆதீனம்
* தருமபுர ஆதீன பரம்பரை
* திருவாவடுதுறை ஆதீனம்
* திருப்பனந்தாள் காசிமடம்
* மதுரை ஆதீனம்
* மயிலம் பொம்மபுர ஆதீனம்
**திருவிடைகழி வரதராஜப்பெருமாள் கோயில்** தமிழ்நாட்டில் நாகபட்டினம் மாவட்டம், திருவிடைகழி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜப்பெருமாள், பூதேவி, ஸ்ரீ தேவி சன்னதிகளும், கெருடாழ்வார், ஆஞ்சநேயர், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. கார்த்திகை, [[தை மாதம்]] திருக்கார்த்திகை, மகரசங்கராந்தி திருவிழாக்களாக நடைபெறுகின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஜாய் ஏ. கிரிசுப்பு** *(Joy A. Crisp)* ஒரு செவ்வாய்க் கோள் புவியியலாளர் ஆவார். இவர் செவ்வாய் சார்ந்த நாசாவின் இலக்குத் திட்டங்களின் பணிக்காகப் பெயர்பெற்றவர். இவற்றில் செவ்வாய்த் தேட்ட ஆய்வூர்திகள் தீட்டமும் செவ்வாய் அறிவியல் ஆய்வகத் திட்டமும் அடங்கும்.

இளமையும் கல்வியும்
------------------

இவர் கொலராடோவில் உள்ள கொலராடோ இசுபிரிங்சுவில் பிறந்தார். இவர் சார்ல்டன் கல்லூரியில் புவியியலில் இளவல் பட்டம் 1979 இல் பெற்றார். இவர் பிரின்சுடன் பலகலைக்கழகத்தில் முதுவர் பட்டமும் (1981) முனைவர் பட்டமும் (1984) பெற்றார். Subsequently, Crisp was a postdoctoral researcher at UCLA for more than two years. Her studies involved investigating rocks from the Canary Islands under conditions similar to those within volcanoes.

தொழில்முறைப்பணி
---------------

இவர் 1989 இல் இருந்து தாரைச் செலுத்த ஆய்வகத்தில் ஆராய்ச்சியாளராக இருந்தார். இவர் 2004 இல் இருந்து அங்கே முதன்மை அறிவியலாளராகவுள்ளார். இவர் பல திட்டங்களிலும் நாசாவின் இலக்குத்திட்டங்களிலும் பணிபுரிந்துள்ளார். இவற்றில் செவ்வய் தடங்காணியும் செவ்வாய்த் தேட்ட ஆய்வூர்திகளும் செவ்வய் அறிவியல் ஆய்வகமும் அடங்கும். இவர் செவ்வாய் ஆர்வ ஆய்வூர்தி இலக்குத்திட்டத்தில் துணைத்திட்ட அறிவியலாளர் ஆவார்.

மேற்கோள்கள்
-----------

1. 1 2  *National Aeronautics and Space Administration*. "Dr. Joy Crisp, Project Scientist for the Mars Exploration Rover Mission" பரணிடப்பட்டது 2009-07-12 at the வந்தவழி இயந்திரம். Retrieved on May 27, 2013.
2. ↑  "Planetary Science: People: Joy Crisp". Jet Propulsion Laboratory. 26 September 2019 அன்று மூலம் பரணிடப்பட்டது. 28 May 2013 அன்று பார்க்கப்பட்டது.
3. 1 2  "Joy Crisp Brief Resume". 24 செப்டம்பர் 2013 அன்று மூலம் பரணிடப்பட்டது. 28 May 2013 அன்று பார்க்கப்பட்டது.
4. ↑  Amos, Jonathan. "Nasa's Curiosity rover 'sniffs' Martian air". *பிபிசி*, September 6, 2012. Retrieved on May 27, 2013.
**கண்டமங்கலம் கைலாசநாத சுவாமி கோயில்** தமிழ்நாட்டில் தஞ்சாவூர் மாவட்டம், கண்டமங்கலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், இராஜஇராஜேஸ்வரி சன்னதிகளும், விநாயகர், சுப்பிரமணியர், வள்ளி, தெய்வானை, சண்டிகேஸ்வரர், தெட்சிணாமூர்த்தி, நவக்கிரகங்கள், சூரியன், பைரவர், உள்விநாயகர் -1, நந்தி -2 உபசன்னதிகளும் உள்ளன. இக்கோயிலில் மொத்தம் நான்கு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி நான்கு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி, மார்கழி, மாசி, ஆடி மாதம் நவராத்திரி, தனூர் மாதம், சிவராத்திரி, பூரம் திருவிழாவாக நடைபெறுகிறது. ஆவணி மாதம் விநாயகர் தேரோட்டம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஜாய் ஜே. கைமபரம்பன்** ( **ஜெய் ஜெ கயிமபரம்பன்** ) (Joy J. Kaimaparamban (Jōyi Je Kayimāparampan) பிறப்பு: அக்டோபர் 11, 1939) ஓர் இந்திய புதின எழுத்தாளர் ஆவார். இவர் பெரும்பான்மையாக மலையாளத்தில் எழுதுகிறார். இந்தியாவின் கேரளாவில் ஒரு நடுத்தர குடும்பத்தில் பிறந்த கைமபரம்பன் ஆங்கில ஆசிரியராக கேரளாவின் பல பள்ளிகளில் பணியாற்றினார்.  இளம் வயதிலேயே தனது இலக்கிய வாழ்க்கையைத் தொடங்கிய இவர் தொடர்ந்து எழுதி வருகிறார். தற்போது இவர் குடும்பத்துடன் ஆலப்புழா (அலெப்பி) மாவட்டத்தில் உள்ள வயலாரில் வசித்து வருகிறார். இவர் தனது தாய்மொழியான மலையாளத்தில் பல புதினங்கள், சில நாடகங்கள் மற்றும் 100 க்கும் மேற்பட்ட சிறுகதைகள் எழுதியுள்ளார். அவை அனைத்தும் கோட்டயம், டி.சி புக்ஸ் மற்றும் எஸ்.பி.சி.எஸ் பதிப்பகத்தால் வெளியிடப்பட்டது. அகில இந்திய வானொலி இவரது பல சிறுகதைகள் மற்றும் நாடகங்களை ஒளிபரப்பியுள்ளது. 1977 ஆம் ஆண்டில் ரவீந்திரநாத் தாகூர் விருதை வென்றார் , அவரது முதல் புதினமான *உரையூருணா பக்கலுகலுக்காகவும்*, 1990 ஆம் ஆண்டில் குங்குமம் பரிசை வென்றார். *தி அஸூர் ஆஃப் சொலிசிட்யூட்* என்பது ஆங்கிலத்தில் இவரது முதல் புதினமாகும்.

மலையாளத்தில் வெளியிடப்பட்ட நூல்கள்
----------------------------------

* *உராயூரன்னா பக்கலுகல் ( தி ஸ்லட் ஷெடிங் டேய்ஸ்) [1977, 1980, 1995]*
* *ஏகாந்தாதீரம் (தெ ஷோர் ஆஃப் லோன்லினஸ்) [1977, 1999]*
* *வஜியாரியதவர் ( பெர்சன்ஸ் அனவேர் ஆஃப் பாத் ) [1977]*
* *அஸ்வஸ்த சந்திகல் ( தி அன்பிளசண்ட் டூம்ஸ் ) [1978]*
* *உன்மதா நிமிஷங்கல் ( மொமண்ட்ஸ் ஆஃப் ஹாலிசினேசன்) [1979]*
* *துக்கம் தேடுன்னவர் (சீக்கர்ச் ஆஃப் சேட்னஸ்) [1979]*
* *மனசில் நிஜாலுகல் ( ஷேடோ ஆஃப் தெ மைண்ட்) [1981]*
* *திருச்சுவன்னவர் ( தி ரிட்டர்னீஸ்) [1982]*
* *புரம்தோடுகல் ( தி ஷெல்ஸ் ) [1984]*
* *வலயங்கள் ( த சர்க்கிள்ஸ் ) [1985]*
* *வனந்தர்கல் ( தெ இன்னர் பாரஸ்ட்ஸ் ) [1987]*
* *தீரபூமிகல் ( தெ கோச்டல் லேண்ட் ) [990]*
* *வால்மீகம் ( தி டெர்மிட்டரி ) [1995]*
* *சாகரகீதங்கல் ( பாலாட்ஸ் ஆஃப் தி சீ* ) [1999]

### ஆங்கிலம்

* *தி ஸ்னேக் சார்மர் மற்றும் கிங் கோப்ரா [2013]*
* *தி சீகல்ஸ் [2013]*
* *தி ஆயுர்வேதிக் ஹீலர்[2010]*
* *தி அஸூர் ஆஃப் சொலிசிட்யூட் [2009]*

மேற்கோள்கள்
-----------

1. ↑  "dcbookstore.com - Author Details" (மலையாளம்). puzha.com. 26 July 2011 அன்று மூலம் பரணிடப்பட்டது. 30 November 2009 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ வலைத்தளம்
பாங்கரா நடனம்
**பாங்கரா நடனம்***(பஞ்சாபி: ਭੰਗੜਾ, ஆங்கிலம்:Bhangra)* என்பது இந்தியா மற்றும் பாக்கித்தான் நாடுகளின் பஞ்சாப் பகுதி பெண்கள் ஆடுகின்ற ஒரு பிரபலமான நாட்டுப்புற நடனம் ஆகும்.இது பஞ்சாப் பிராந்தியத்தில் உள்ள மாஜ்ஹா எனும் ஊரில் தோன்றிய பாரம்பரிய நடனம் ஆகும்.

வகைகள்
------

### பாரம்பரிய பாங்கரா

பஞ்சாபி பாங்கரா கலைஞர்
பாரம்பரிய பாங்கரா தோற்றங்கள் தொடர்பாக பல ஊகங்கள் உள்ளன. தில்லான் கூற்றுப்படி பாங்கரா நடனம் மற்றொரு பஞ்சாபி தற்காப்பு நடனமான பாகா நடனத்தை ஒத்து உள்ளது.

மாஜ்ஹாவில் தோன்றிய பாங்கரா நடனம் இந்தியாவின் குர்தாஸ்பூர் மற்றும் பாக்கித்தான் பகுதியில் 
சியால்கோட், சேக்பூர், குஜ்ரன்வல்லா ஆகிய பகுதி பெண்களால் நடனமாடப்படுகிறது.

சியால்கோட் மாவட்ட கிராமங்களில் பாங்கரா பாரம்பரிய வடிவம் கொண்டதாக கருதப்படுகிறது.

### எளிய வடிவ பாரம்பரிய பாங்கரா

A bhangra performance2012 இல் அமிர்தசரஸ் பகுதியில் நடந்த பாங்க்ரா நடனம்
பாங்கரா நடனம் 1947 க்கு முன்பு ஒருங்கிணைந்த பஞ்சாப் பிராந்திய மக்களின் ஒரு நடன வகையாக இருந்தது. இந்திய பாக்கித்தான் பிரிவினைக்குப் பின் பல இலட்சம் மக்கள் பாக்கித்தானின் பஞ்சாபுப் பகுதியிலிருந்து இந்திய பஞ்சாபுப் பகுதிக்கு புலம் பெயர்ந்தனர். அதிகமான பாங்கரா நடனக் கலைஞர்கள் பாக்கித்தானில் தங்கி விட்டனர். எனவே இந்திய பஞ்சாபுப் பகுதியில் எளிய வடிவ பாங்கரா தோன்றியது.

பாட்டியாலா மகாராசாவின் ஆதரவைப் பெற்று இந்திய பஞ்சாபில் எளிய வடிவ பாரம்பரிய பாங்கரா வளர்ச்சி அடைந்தது.

* 
* 
* 
* 
* 
* 
* 
* 
* 
* 
* 
* 
* 
* 
* 
*

மேற்கோள்கள்
-----------

1. ↑  Encyclopedia Britannica
2. ↑  Folk Dances of Panjab Iqbal S Dhillon National Book Shop 1998
3. ↑  Folk Dances of Panjab Iqbal S Dhillon National Book Shop 1998
4. ↑  Tony Ballantyne Between Colonialism and Diaspora: Sikh Cultural Formations in an Imperial World
5. ↑  Khushwant Singh (2006) Land of Five Rivers
6. ↑  Tony Ballantyne (2007) Textures of the Sikh Past: New Historical Perspectives
தியோடலைட்டு
**தள மட்டக் கோணமானி** அல்லது தியோடலைட்டு என்பது நில அளவைக்குப் பயன்படும் ஒரு நில அளவையியல் கருவியாகும். இதன் உதவியால் கற்பனையான முக்கோணங்களை உருவாக்கி முக்கோண வழி அளவீடு முறை மூலம் கோணங்களைத் துல்லியமாகப் அளக்கக்கலாம். இதன் மூலம் ஒரு பரப்பின் பல்வேறு பகுதிகளின் மட்டத்தை அறியலாம். இக்கருவியில் ஒன்றுக்கொன்று செங்குத்தான இரு தளங்களில் மேலும் கீழுமாகவும் இடவலமாகவும் நகர வல்ல ஒரு தொலை நோக்கி கருவி பொருத்தப்பட்டுள்ளது. மேலும் இதில் தகடும் குமிழி மட்டமும்(Spirit level) உள்ளன. இவைகள் கோணங்களை அளவிட உதவுகின்றன.
இது முக்கோண முறையில் நிலத்தின் அமைப்புகளை அளவிட மிகவும் பயனுடைய கருவி.
இக்கருவியை முதன் முதலாக தாமசு டிக்சு (Thomas Digges) என்பவர் 1571 ஆம் ஆண்டு எழுதிய
*பான்ட்டோ மெட்ரியா (Pantometria)* என்னும் நில அளவையியல் நூலில் விளக்கினார். 
இவருடைய தந்தையாகிய லியோனார்டு டிக்சு அவர்கள் தான் இக்கருவியக் கண்டு பிடித்ததாகக் கூறுவர்.
இந்த தள மட்டக் கோணமானி, பழைய அரேபிய முறையாகிய அல்-ஃஇடேடு முறையைப் பின்பற்றியது.
அரேபிய மொழியில் அல்-இடாட என்றால் அளவுகோல் என்று பொருள். 

செங்குத்தான இரு தளங்களில் நகர் முறை

|
|  |
|

தற்கால மின் தியோடலைட்டு
செம்பக்கம் √17 வரை உள்ள தியோடோரசுச் சுருள்
வடிவவியலில் **தியோடோரசுச் சுருள்** (*Spiral of Theodorus*) என்பது வரிசையாக ஒரு சீரான முறைப்படி வரையும் செங்கோண முக்கோணங்களால் உருவாகும் நேர்கோடுத் துண்டுகளால் ஆன சுருள். இதனை *ஐன்சுட்டைன் சுருள்* என்று, *வர்கமூலச் சுருள்* (இருபடியவேர்ச் சுருள்) அல்லது, *பித்தேகோரசுச் சுருள்* என்றும் அழைப்பர். இதனை முதன்முதலாக கிரேக்க நாட்டுக் கணித அறிஞர் தியோடோரசு என்பவர் அமைத்துக் காட்டினார். இவர் கிரேக்க நாட்டில் கிர்னோசு (Κυρηναῖος) என்னும் இடத்தில் இருந்து வந்ததால், கிர்னோசுத் தியோடோரசு என்றும், ஆங்கிலத்தில் கிர்னோசு என்னும் ஊரைக் கிரீன் (Cyrene) என்று அழைப்பதால் கிரீன் தியோடோரசு என்றும் அழைக்கப்படுகின்றார்.

சுருளைக் கட்டமைப்பது
--------------------

இச்சுருளைத் தொடங்க முதலில் இரு சமபக்கம் கொண்ட ஒரு செங்கோண முக்கோணத்தை வரைந்து கொள்ளவேண்டும். இந்தச் சமபக்கத்தின் நீளம் 1 அலகாக இருக்க வேண்டும். செங்கோண முக்கோணத்தின் செம்பக்கத்தின் நீளம் √2. அடுத்ததாக, முன்னர் வரைந்த செங்கோண முக்கோணத்தின் செம்பக்கத்தை ஒரு பக்கமாகவும் இன்னொரு பக்கத்தின் நீளம் 1 ஆகவும் கொண்டு, இன்னொரு செங்கோண முக்கோணம் வரைய வேண்டும். இப்பொழுது இதன் செம்பக்கத்தின் நீளம் √3 ஆகும். இந்த √3 நீளம் கொண்ட பக்கத்தை ஒரு பக்கமாகவும், இன்னொரு பக்கத்தின் நீளம் 1 அலகாகவும் கொண்டு, இன்னொரு செங்கோண முக்கோணம் வரைய வேண்டும். இப்படியே வரைந்து கொண்டே சென்றால் அடையப்பெறும் சுருளின் வடிவத்தைப் படத்தில் பார்க்கலாம். அதாவது *i* -ஆவது முக்கோணத்தின் ஒரு பக்கத்தின் நீளம் √*i* ஆகவும், மற்ற பக்கம் 1 ஆகவும், அதன் செம்பக்கத்தின் நீளம் √(*i* + 1) ஆகவும் இருக்கும்.

உசாத்துணை
---------

1. ↑  
Hahn, Harry K.. "The Ordered Distribution of Natural Numbers on the Square Root Spiral". arXiv:0712.2184.

* Davis, P. J. (1993), *Spirals from Theodorus to Chaos*
* Gronau, Detlef (2004), "The Spiral of Theodorus", *The American Mathematical Monthly*, Mathematical Association of America, **111** (3): 230–237, doi:10.2307/4145130, JSTOR 4145130 Unknown parameter `|month=` ignored (`|date=` suggested) (உதவி)
* Heuvers, J.; Moak, D. S.; Boursaw, B (2000), "The functional equation of the square root spiral", in T. M. Rassias (ed.), *Functional Equations and Inequalities*, pp. 111–117
* Waldvogel, Jörg (2009), *Analytic Continuation of the Theodorus Spiral* (PDF)
மூ.**மூக்கப்பிள்ளை** புத்தனாம்பட்டி நேரு நினைவுக்கல்லூரியை நிறுவியவர் ஆவார்.

**தோற்றம்**
-----------

மூக்கப்பிள்ளை திருச்சி மாவட்டத்தில் அமைந்துள்ள புத்தனாம்பட்டியில் 1885 ஆம் ஆண்டு பிறந்தார். இவர்தம் தந்தையார் முத்தியபிள்ளை, அன்னையார் சின்னம்மா ஆவார்.

கல்விப்பணி
----------

புத்தனாம்பட்டியில் 1941 ஆம் ஆண்டு ஷண்முகநாதன் துவக்கப்பள்ளியை நிருவகிக்கத் தொடங்கிய மூக்கப்பிள்ளை 1946 ஆம் ஆண்டு அதனை உயர் தொடக்கப்பள்ளியாக உயர்த்தினார். மேலும் அப்பள்ளியில் சாதி வேறுபாடின்றி எல்லாக் குழந்தைகளும் கல்வி பயில வகை செய்தார். கிராமத்தில் வசிக்கும் ஏழை எளிய மக்களும் கல்வி அறிவு பெறுவதற்காக 1947 ஆம் ஆண்டு நேருவின் பெயரில் நடு நிலைப்பள்ளியைத் துவக்கினார். மலேயாவில் வசித்து வந்த தன்னுடைய மகன் முத்தையன் இறந்தவுடன் கிடைக்கப்பெற்ற ஆயுள் பாதுகாப்பீட்டு நிதி ரூபாய் 30000/- யை தன் குடும்பத்திற்கு செலவிடாமல் ஒரு கட்டிடத்தை எழுப்பி 1956 இல் நேரு ஆசிரியப்பயிற்சிப் பள்ளியை தொடங்கினார். அவருடையக் கல்விப்பணி காமராஜர் ஒராசிரியர் பள்ளிகளுக்கு பல ஆசிரியர்களை உருவாக்கிக் கொடுத்தது. மேலும் பள்ளிக்கல்வியுடன் நின்று விடாமல் 1967ஆம் ஆண்டு நேரு நினைவுக் கல்லூரியை துவக்கினார்.

தேசியப்பார்வை
-------------

மூக்கப்பிள்ளையின் வாழ்வு முழுவதும் நாட்டுப்பற்று நிறைந்திருந்தது. தான் நிறுவிய கல்வி நிறுவனத்திற்கு நேருவின் பெயரை வைத்தார். தன் மூத்த மகனுக்கு தேசத் தந்தையின் நினைவாக காந்தி என்றும், தன் மகள்களுக்கு முறையே சுயராஜ்யம், சுதந்திரம் என்றும், தன் பேத்திகளுக்கு குடியரசு, சோஷலிசம் என்றும் பெயரிட்டுத் தன்னுடைய தேசியப்பார்வையை வெளியிட்டார்.

வெளி இணைப்புகள்
---------------

* நேரு நினைவுக் கல்லூரி வலைத்தளம்
**மா. சா. சுவாமிநாதன் ஆராய்ச்சி அறக்கட்டளை** (*MS Swaminathan Research Foundation*) இந்தியாவின் தமிழ்நாடு மாநிலம் சென்னையில் இயங்கும் ஓர்  இலாப நோக்கற்ற அரசு சார்பற்ற அறக்கட்டளை ஆகும். இந்த அறக்கட்டளையானது கிராமப்புறங்களில் ஏழைப் பெண்களின் வேலைவாய்ப்பை நேரடியாக இலக்காகக் கொண்டு பொருளாதார வளர்ச்சிக்கான உத்திகளை உருவாக்கி ஊக்குவிக்கிறது. சமமான மற்றும் நிலையான சமூக மேம்பாடு மற்றும் சுற்றுச்சூழல் நிலைப்புத் தன்மைக்கு இவர்களின் செயற்பாட்டு முறைகள் அறிவியல் மற்றும் தொழில்நுட்பத்தின் பயன்பாட்டை அதிகப்படுத்துகின்றன. மா. சா. சுவாமிநாதன் ஆராய்ச்சி அறக்கட்டளையின் இலச்சினை தொடர்ச்சியையும் மாற்றத்தையும், வெளிப்படையான-முடிவு, பல பக்க மற்றும் தொடர்ச்சியான பரிணாம வளர்ச்சியின் மாதிரியைத் தூண்டுவதற்கு அழைப்பு விடுப்பதையும் குறிக்கிறது.

வரலாறு
------

மா. சா. சுவாமிநாதன் ஆராய்ச்சி அறக்கட்டளை 1988ஆம் ஆண்டில் அறக்கட்டளையின் தலைவரான முனைவர் மா. சா. சுவாமிநாதனால் நிறுவப்பட்டது. 1970ஆம் ஆண்டில், நோபல் பரிசு பெற்ற இயற்பியலாளர் ச. வெ. இராமன், நிலையான வளர்ச்சியின் குறிக்கோள்களை உணர ஒரு தன்னாட்சி ஆராய்ச்சி மையத்தைத் தொடங்கும்படி சுவாமிநாதனைத் கேட்டுக்கொண்டார். இதுவே இப்போது "பசுமைப் புரட்சி" என்று குறிப்பிடப்படுகிறது. 1988ஆம் ஆண்டில், உலக உணவுப் பரிசைப் பெற்ற பிறகு, சுவாமிநாதன் மா. சா. சுவாமிநாதன் ஆராய்ச்சி அறக்கட்டளையைத் தொடங்க தனக்கு வழங்கப்பட்ட 200,000 அமெரிக்க டாலர் பரிசைப் பயன்படுத்தினார். சுவாமிநாதன் தற்போது சுற்றுச்சூழல் தொழில்நுட்பத்தில் யுனெசுகோவின் தலைவராகவும், இந்திய வேளாண்மை, உணவு மற்றும் ஊட்டச்சத்து பாதுகாப்பு தொடர்பான தேசிய ஆணையத்தின் தலைவராகவும் உள்ளார். இந்த அறக்கட்டளைக்கு 1996 ஆம் ஆண்டில் நீலக் கிரகப் பரிசு வழங்கப்பட்டது/

திட்டங்கள்
----------

மா. சா. சுவாமிநாதன் ஆராய்ச்சி அறக்கட்டளை ஐந்து முதன்மையான திட்டங்களில் கவனம் செலுத்துகிறது. அவை பின்வருமாறு: 

1. கரையோர அமைப்பு ஆராய்ச்சி,
2. உயிரியற் பல்வகைமையும் உயிரி தொழில்நுட்பமும்
3. சுற்றுச்சூழல் தொழில்நுட்பம் மற்றும் உணவு பாதுகாப்பு,
4. பாலினம் மற்றும் மேம்பாடு,
5. தகவல் நுட்பவியல்

மேலும் காண்க
------------

* இந்திய வன ஆராய்ச்சி மற்றும் கல்வி குழு
* வன அறிவியல் மையம் (வி.வி.கே)

மேற்கோள்கள்
-----------

1. ↑  M. S. Swaminathan Research Foundation, about us பரணிடப்பட்டது 2007-02-04 at the வந்தவழி இயந்திரம்
2. ↑  "The Laureates 1996 | Blue Planet Prize". *The Asahi Glass Foundation* (ஆங்கிலம்). 2021-12-02 அன்று பார்க்கப்பட்டது.
3. ↑  Gopalkrishnan Gita (2000), M.S. Swaminathan - "*One Man’s Quest for a Hunger-Free World*", Education Development Center, Inc "Archived copy" (PDF). 2007-03-17 அன்று மூலம் (PDF) பரணிடப்பட்டது. 2007-03-17 அன்று பார்க்கப்பட்டது.CS1 maint: archived copy as title (link)

புற இணைப்புகள்
--------------

* Prof MS Swaminathan's Inspiring Talk on Biotechnology and Food Security at BITS Pilani Rajasthan
* Green Revolution Champion Prof MS Swaminathan at BITS Pilani
**மக்கள் அறிவியல் நிறுவனம்** (*People's Science Institute*) இந்தியாவின் உத்தராகண்டம் மாநிலத்திலுள்ள டேராடூனில் இயங்கும் ஓர் அரசு சாரா நிறுவனமாகும். இயற்கை வள மேலாண்மை, பாதுகாப்பு உயிரியல் மற்றும் நிலையான வளர்ச்சியை இந்நிறுவனம் ஊக்குவிக்கிறது. 1988 ஆம் ஆண்டில் நிறுவப்பட்டது

நிறுவுதல்
---------

"ஏழைகளுக்கு அதிகாரமளித்தல் மற்றும் கிடைக்கக்கூடிய மனித மற்றும் இயற்கை வளங்கள் உற்பத்தி போன்றவற்றை நிலையாகவும் சமமாகவும் பயன்படுத்துவதன் மூலம் வறுமையை ஒழிக்க உதவுவது" என்பது இவ்வமைப்பின் கூறப்பட்ட நோக்கம் ஆகும்.

செயல்பாடுகள்
------------

### கங்கை மாசு

கங்கையின் மாசுபாட்டைக் குறைக்க எடுக்கப்பட வேண்டிய நடவடிக்கைகள் குறித்து மக்கள் அறிவியல் நிறுவனம் தொடர்ந்து பேசுகிறது.

### நதியில் அணைக்கட்டு

மக்கள் அறிவியல் நிறுவனத் தலைவர் குரு தாசு அகர்வால் கங்கை பாதுகாப்பு தொடர்பாக அரசாங்கம் செயலற்று மௌனமாக இருப்பதை எதிர்த்து உண்ணாவிரதப் போராட்டம் மேற்கொண்டார். குறிப்பாக இவர் உலோகரிநாக் பாலா நீர் மின் திட்டம் மற்றும் பாகீரதி ஆற்றின் குறுக்கே பல மனேரி திட்டம் ஆகிய திட்டங்கள் கட்டுவதை நிறுத்த முயன்றார்.

மற்ற நிறுவன ஊழியர்களும் நீர்ப்பொறியியல் திட்டங்களுக்கு தண்ணீரை பெருமளவில் இடமாற்றம் செய்வது தொடர்பான தலைப்புகளில் இதேபோல் எழுதியுள்ளனர்.

மேற்கோள்கள்
-----------

1. 1 2  "People's Science Institute". *peoplesscienceinstitute.org*.
2. ↑  "Water quality in Ganga at Haridwar poor: NGO". *தி டைம்ஸ் ஆஃப் இந்தியா*. 18 January 2010. 9 April 2013 அன்று மூலம் பரணிடப்பட்டது. 23 October 2011 அன்று பார்க்கப்பட்டது.
3. ↑  "Noted Indian Scientist To Fast Unto Death to Protest Dams on Ganges and India's Pollution Control". *prweb.com*. 2011. 23 October 2011 அன்று பார்க்கப்பட்டது.
4. ↑  "Fast threat on Ganga bank to save river". *telegraphindia.com*. 1 June 2008. 23 October 2011 அன்று பார்க்கப்பட்டது.
5. ↑  Tripathi, Purnima S. (28 February – 13 March 2009). "Captive Ganga". *Frontline* **26** (5).. பார்த்த நாள்: 23 October 2011. 
[*தொடர்பிழந்த இணைப்பு*]
6. ↑  Mathew, Thomas J (31 December 2008). "Averse engineering". *downtoearth.org.in*. Down To Earth. 23 October 2011 அன்று பார்க்கப்பட்டது.

புற இணைப்புகள்
--------------

அதிகாரப்பூர்வ இணையதளம்
**அரக்கு பள்ளத்தாக்கு** என்பது இந்தியாவின் ஆந்திரப்பிரதேச மாநிலத்தின் விசாகப்பட்டினம் மாவட்டத்தில் உள்ள ஒரு மலைவாழிடமும், நிர்வாகப் பிரிவும் ஆகும். இது காடுகள் அடர்ந்த அழகிய பகுதியாக இருப்பதால் விசாகப்பட்டிணம் மாவட்டத்தில் குறிப்பிடத்தக்க சுற்றுலாத்தலமாக விளங்குகிறது. மேலும் இப்பகுதி காப்பித் தோட்டங்களுக்கும் பெயர் பெற்றது. இது கடல் மட்டத்தில் இருந்து சராசரியாக 911 மீட்டர் உயரத்தில் உள்ளது. 

அரக்கு பள்ளத்தாக்கில் உள்ள 30 போரா குகைகள் நூற்றாண்டுகளுக்கு மேலாக அழகிய கற்களின் மடிப்புகளைக்கொண்டுள்ளது. இவைகள் 705 மீட்டர் உயரத்தில், உலகின் மிகப்பெரிய குகைகளுள் ஒன்றாக உள்ளது. கோஸ்தனி நதிக்கரையில் அமைந்துள்ள இந்த குகைகளை அழகிய மலைகளும் சூழ்ந்துள்ளன.

இப்பள்ளத்தாக்கு விசாகபட்டிணத்தில் இருந்து 116 கிலோமீட்டர் தொலைவில் ஒடிசா எல்லையில் கிழக்குத் தொடர்ச்சி மலையின் ஒரு பகுதியாக அமைந்துள்ளது. இதன் பரப்பளவு தோராயமாக 36 சதுர கிலோ மீட்டர்கள்.

மேற்கோள்கள்
-----------

1. ↑  Vizag to Araku Valley

விக்கிமீடியா பொதுவகத்தில்,  
 ***Araku Valley***   
என்பதின் ஊடகங்கள் உள்ளன.

வெளி இணைப்புகள்
---------------

விக்கிமீடியா பொதுவகத்தில்,  
 ***Araku Valley***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***Aruku Valley*** என்ற இடத்திற்கான பயண வழிகாட்டி உள்ளது. |

* Araku Valley Pictures of Tribal museum, horticulture nursery, tribal dancing & Borra caves
* Katiki Water Falls, Chaparai Water Cascade
* Araku Valley, Resorts, Waterfalls, Photo Gallery & Location
**மா. அமரேசன்** (*M. Amaresan*) இந்தியாவின் தமிழ்நாட்டைச் சேர்ந்த ஆரணி நகரில் வாழ்ந்து வரும் ஒரு தமிழ் எழுத்தாளராவார். 

விளிம்புநிலை மக்களின் பொருளாதார மேம்பாடு, சமூக நிறுவனங்களை உருவாக்குதல், பெண்ணியம், நிலவுரிமை, நீர்வளம், சுற்றுச்சூழல், நுன்நிதியம், ஆகியனவற்றை மையமாக வைத்து எழுதி வருவதோடு புத்தசமய ஆய்வாளராகவும் அறியப்படுகிறார்.

வாழ்க்கைக் குறிப்பு
-------------------

### பிறப்பு

அமரேசன் திருவண்ணாமலை மாவட்டம் போளூர் வட்டத்திலுள்ள கரிக்காத்தூர் கிராமத்தில் 1968 ஆம் ஆண்டு சூலை மாதம் 15 ஆம் தேதியன்று பெ. மாசிலாமணி, ப. மனோன்மணி தம்பதியருக்கு மகனாகப் பிறந்தார். விவசாயக் குடும்பத்தைச் சேர்ந்த இவரது தந்தை ஓர் இராணுவ வீர்ராவார்.

### கல்வி

கரிக்காத்தூர், அரக்கோணம், ஆரணி என பல்வேறு ஊர்களில் தொடக்கக் கல்வியை முடித்த அமரேசன் சென்னை தண்டையார்ப்பேட்டையில் உயர்நிலைக் கல்வியை முடித்தார். அழகப்பா பல்கலைக்கழகத்தில் பொதுநிர்வாகத்தில் இளநிலைப் பட்டப்படிப்பும், முதுகலை சமூகவியல் பட்டத்தை சேலம் வினாயகாமிசன் பல்கலைக்கழகத்திலும், தமிழ் பல்கலைக்கழகத்தில் முதுநிலை சமூகப்பணி பட்டமும் பெற்றார்.

### தொழில்

1995 ஆம் ஆண்டு முதல் 2012 ஆம் ஆண்டு வரை தமிழகம் மற்றும் புதுச்சேரியில் உள்ள பல்வேறு உரிமைசார் தொண்டு மற்றும் நுண்நிதி நிறுவனங்களிலும் இவர் களப்பணியாளர் முதல் ஒருங்கிணைப்பாளர் வரையிலான பதவிகளில் பணிபுரிந்தார்.

2013 ஆம் ஆண்டிலிருந்து 2016 ஆம் ஆண்டுவரை தமிழ்நாடு அரசாங்கத்தின் ஒப்பந்த
பணியாளராகவும், புதுவாழ்வுத் திட்டத்தில் உதவி திட்ட மேலாளராகவும் பணிசெய்தார். தற்போது பீகார் மாநிலத்தில் உள்ள பீகார் கிராமிய ஊரக கிராமிய ஊரக வாழ்வாதார மேம்பாட்டு சங்கத்தில் தமிழ்நாடு தன்னார்வ வள மையத்தின் ஒப்பந்த பணியாளராகப் பணிபுரிகிறார். 

### புத்தசமயப் பணி

தமிழகத்தில் பௌத்த கூட்டியக்கம் என்ற அமைப்பை உருவாக்கிய அமரேசன் 
அதன் வழியாக தமிழகத்திலுள்ள பல பௌத்த அமைப்புகளோடு தொடர்பு கொண்டு சென்னை அடையாறிலுள்ள மணிமண்டபத்தில் 2016 ஆம் ஆண்டு அக்டோபர் மாதம் 16 அன்று பௌத்தம் ஏற்போம் என்ற ஒரு நிகழ்வை நடத்தினார். இதன்பின்னர் தமிழகத்தில் பல்வேறு இடங்களில் இந்நிகழ்வு தொடர்ந்து நடைபெற்று வருகிறது. அமரேசன் புத்த சமயக் கருத்துகளை பரப்புரை செய்வதோடு மகாமங்கலா என்ற புத்தசமய திருமண இணையதளத்தையும் நட்த்தி வருகிறார். 

### எழுதிய புத்தகங்கள்

மறுமலர்ச்சி இதழில் தொடங்கிய அமரேசனின் கட்டுரைப் பயணம் புதிய கோடங்கி, காக்கைச் சிறகினிலே, புதிய பார்வை, தமிழ்ச்செல்வி போன்ற இதழ்களிலும் தொடர்ந்தது. 
அறம் பதிப்பகம் என்ற பெயரில் ஒரு பதிப்பகத்தையும் அமரேசன் நடத்தி வருகிறார். 

1. நடுங்கும் நிலம் நடுங்கா மனம்
2. கண்ணுக்குப் புலப்படாத தண்ணீரும் புலப்படும் உண்மைகளும்
3. சுற்றுச்சூழலும் சாதியப் புனிதமும்
4. சேரி ரெண்டுபட்டால்
5. இளையராசாவின் இசைப்பாடல்களில் புத்த சமயக் கோட்பாடுகள்
6. ஆத்திசூடி மீள் வாசிப்பு

மேற்கோள்கள்
-----------

1. ↑  "தேசிய காட்டுயிர் வாரம்: சமீபத்திய சூழலியல் நூல்கள்". *Hindu Tamil Thisai*. 2022-06-22 அன்று பார்க்கப்பட்டது.
**2021 ஜம்மு காஷ்மீர் மறுசீரமைப்பு (திருத்தச்) சட்டம்** (**Jammu and Kashmir Reorganisation (Amendment) Bill, 2021**), ஜம்மு காஷ்மீர் ஒன்றியப் பகுதியின் இந்திய ஆட்சிப் பணி அதிகாரிகள் தொகுப்பை (Cadre), அருணாச்சல பிரதேசம், கோவா, மிசோரம் மற்றும் ஒன்றியப் பகுதிகளின் இந்திய ஆட்சிப் பணி அதிகாரிகளின் தொகுப்புடன் இணைப்பதற்கான திருத்தச் சட்டத்தை 13 பிப்ரவரி 2021 சனிக்கிழமையன்று மக்களவையில் உள்துறை இணையமைச்சர் ஜி. கிஷன் ரெட்டியால் அறிமுகப்படுத்தப்பட்டது. விவாதத்திற்குப் பின் இந்த திருத்தச் சட்டம் மக்களவையில் பெரும்பான்மையான உறுப்பினர்களின் ஆதரவு நிறைவேற்றப்பட்டது. 

முன்னதாக இந்த வரைவுச்சட்டம் 8 பிபரவரி 2021 அன்று மாநிலங்களவையில் அறிமுகம் செய்யப்பட்டது. விவாத்திற்குப்பின் இத்திருத்த வரைவுச் சட்டம் பெரும்பான்மை உறுப்பினர்களின் ஆதரவுடன் நிறைவேற்றப்பட்டது.

எதிர்ப்பு
---------

இத்திருத்தச் சட்டத்தின் மூலம் ஜம்மு-காஷ்மீரை வளர்ச்சிக்கான பாதையில் கொண்டு செல்ல இந்திய அரசு செயல்பட்டு வருவதாக உள்துறை இணையமைச்சர் மக்களவையில் கூறினார். 2019 ஜம்மு காஷ்மீர் மறுசீரமைப்புச் சட்டத்தின் மூலம் இந்திய அரசியலமைப்புச் சட்டப் பிரிவு 370ஐ நீக்கிய பின் நடுவண் அரசால் கொண்டு வரப்படும் இந்த வரைவுச்சட்டத் திருத்தத்திற்கு இந்திய தேசிய காங்கிரசு கட்சியைச் சேர்ந்த எதிர்கட்சி தலைவர் ஆதிர் ரஞ்சன் சௌத்திரி கடுமையாக எதிரிப்பு தெரிவித்தார். மேலும் ஜம்மு-காஷ்மீர் ஒரு முக்கியமான மாநிலம் என்றும், இந்திய ஆட்சிப் பணி அதிகாரிகளை உள்ளூர் பகுதியினராகவும், உள்ளூர் பிரதேச அறிவுள்ள அதிகாரிகள் அங்கு நியமிக்கப்பட வேண்டும் என்றும் கூறினார்.

மேற்கோள்கள்
-----------

1. ↑  Govt introduces Jammu and Kashmir Reorganisation (Amendment) Bill, 2021 in LS
2. ↑  ஜம்மு காஷ்மீர் மறுசீரமைப்பு திருத்தச் சட்டம் நாடாளுமன்றத்தில் நிறைவேற்றம்
3. ↑  Parliament proceedings | RS passes Jammu and Kashmir Reorganisation (Amendment) Bill
4. ↑  Govt introduces Jammu and Kashmir Reorganisation (Amendment) Bill, 2021 in LS
**கர்நாடகத்தில் இந்தி திணிப்பை** எதிர்த்து பல்வேறு தொடர் போராட்டங்கள் நடைபெற்றன.

இதனையொட்டி, 14 செப்டம்பர் 2019 அன்று, பெங்களுருவில், பல்வேறு கன்னட மொழி ஆர்வலர்கள், அவ்வூரின் நகரக்கூடம் (டவுன்ஹால்) எனும் பகுதியிலிருந்து விடுதலை பூங்கா (ஃபிரீடம் பார்க்) பகுதி வரை, இந்தி நாள் (ஹிந்தி திவாஸ்) கொண்டாடுதலை எதிர்த்து கண்டன ஆர்ப்பாட்டங்களை நடத்தினர்.

இந்தி நாள் கொண்டாட்டங்களை எதிர்த்து, செப்டம்பர் 14, 2019 அன்று பெங்களூரில் ஆர்ப்பாட்டக்காரர்கள் கண்டனம் தெரிவித்தனர்.

2017 ல் போராட்டங்கள்
--------------------

### பெங்களுர் மாநகர் தொடரி

நம்ம மெட்ரோவின் பெங்களூர் நகர தொடரி நிறுவன வரையறை (பெங்களூரு மெட்ரோ ரயில் கார்பொரேஷன் லிமிடெட்),  தொடரி நிலையங்களில் கன்னடம், ஆங்கிலம், இந்தி போன்ற மும்மொழி கொண்டு பெயர்ப்பலகைகளை நிறுவியது. அஃது, சில உள்ளூர் மக்கள், இதனை இந்தி திணிப்பு என்றே கருதினர், எனில், தொடரி திட்டத்தின் பெரும்பங்கு முதலீடு மாநில அரசே வழங்கியுள்ளது.

பல்வேறு கன்னட மொழி ஆர்வலர்கள் தொடரி நிலையங்கள் வெளியே போராட்டங்களில் ஈடுபட்டனர், மேலும், கீச்சு (டுவிட்டர்) இணையத்திலும் தங்களது எதிர்ப்பு பதிவுகளை பகிர்ந்தனர்.

### வங்கிகள்

மாநகர தொடரிகளில் போராட்டங்கள் இயற்றியபின், கன்னட மொழி ஆர்வலர்கள், வங்கிகளிலும் கன்னட மொழியின் பயன்பாட்டை அதிகரிக்கக் கோரினர்.

குறிப்புகள்
-----------

1. ↑  "KDA issues notice to Namma Metro on Hindi usage".
2. ↑  "#NammaMetroHindiBeda: Pro-Kannada activists stage protest outside BMRCL office".
3. ↑  "Hindi beda in Namma Metro, say Kannada activists - Times of India".
4. ↑  "Campaign seeks restoration of Kannada in bank services - Deccan Herald". *m.deccanherald.com*.
[*தொடர்பிழந்த இணைப்பு*]
**நகரம் பாலசுப்பிரமணியசாமி கோயில்** தமிழ்நாட்டில் புதுக்கோட்டை மாவட்டம், நகரம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாலசுப்பிரமணியன் சன்னதியும், 1) விநாயகர் 2) வீரபாகு உபசன்னதியும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி நான்கு காலப் பூசைகள் நடக்கின்றன. பங்குனி மாதம் 9ம் நாள் 10 ம் நாள் முக்கிய திருவிழாவாக நடைபெறுகிறது. பங்குனி மாதம் 9-ம் நாள் தேரோட்டம் நடைபெறுகிறது. பங்குனி மாதம் 10 -ம் நாள் திருவிழாவாக நடைபெறுகிறது. சிவாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.